Rádio Regina

Rádio Regina je slovenská rozhlasová stanica a ako druhý program Slovenského rozhlasu má za úlohu podporovať a rozvíjať najmä vzťah poslucháčov k svojej obci, mestu a regiónu. Je to plnoformátová regionálna programová služba so záberom na poslucháčov „v zrelom veku“. 14 hodín týždenne do jeho vysielania vstupuje Redakcia národnostno-etnického vysielania Rádia Patria.

V programe má veľa publicistiky, no prostredníctvom mnohých hudobných relácii sa venuje aj oldies hudbe. Hudobný formát tvoria overené slovenské, české aj zahraničné hity s ťažiskom na 60. – 80. roky. V programe má zaradených aj niekoľko umeleckých programov. Pomer slova a hudby je 45% : 55%.

Regionálne vysielanie 
Rádio Regina má tri regionálne verzie: Regina západ so štúdiom v Bratislave, Regina stred so štúdiom v Banskej Bystrici a Regina východ so štúdiom v Košiciach. V pracovných dňoch vysiela každé štúdio vlastný regionálny program počas 11 hodín, vo zvyšnom čase vysielajú spoločný program zo štúdia v Bratislave. Cez víkend je vysielanie prevažne spoločné (s výnimkou Hudobných pozdravov a sobotného rána a predpoludnia).

Časový plán autonómneho vysielania regionálnych štúdií:
 pracovné dni: 05:0018:00
 sobota: 06:1512:00 a 13:0015:00
 nedeľa: 06:1508:00 a 13:0015:00 (Regina stred 13:0016:00)

Spravodajstvo 
V pracovných dňoch vysiela stanica správy každú hodinu od 05:00 do 17:00, o 20:00 a 21:00. Päťkrát denne (o 09:00, 10:00, 11:00, 14:00 a 15:00) vysiela každé štúdio regionálne správy, ktoré mapujú udalosti v konkrétnom regióne. Vo zvyšnom dennom čase sú správy spoločné pre všetky tri verzie Reginy, vrátane hlavnej spravodajskej relácie Žurnál rádia Regina o 17:00, ktorú pripravuje každý deň iné štúdio. 

Cez víkend sú správy vysielané v sobotu každú hodinu od 06:00 do 11:00, v nedeľu o 06:00, 07:00 a 09:00, v oba víkendové dni o 12:00, 15:00 a 17:00. Všetky správy cez víkend sú spoločné.

Niektoré vydania správ (skoro ráno, večer) sú preberané z vysielania Rádia Slovensko. Takisto je preberané ranné a poludňajšie vydanie Rádiožurnálu.

Vybrané relácie 
 Rádiobudíkranná relácia so spravodajstvom a hudbou (v pracovných dňoch 05:0009:00)
 Predpoludnie (západ)/Štvorlístok (stred)/Magazín (východ)dopoludňajší magazín (v pracovných dňoch 09:0012:00)
 Popoludnie (západ)/U nás doma (stred)/Mozaika východu (východ)popoludňajší magazín (v pracovných dňoch 13:00 (stred)/14:0017:00)
 Hudobné pozdravyz každého štúdia samostatne
 Zvony nad krajinourelácia o obciach a ľuďoch v nich
Túto hudbu mám rádrozhovor s hosťom o jeho vzťahu k hudbe (Vysielaná aj na Rádiu Slovensko)

Vysielače

Analógové

Digitálne 
Rádio Regina vysiela v DAB multiplexe spoločnosti Avis a od 1. februára 2021 aj v multiplexe spoločnosti Towercom.

Rádio je zaradené aj v 1. multiplexe DVB-T2.

Počúvanosť 
Rádio Regina je s počúvanosťou 6,7% šiestou najpočúvanejšou rozhlasovou stanicou podľa prieskumu Market & Media & Lifestyle spoločnosti Median SK (2+3 Q 2015).

Logá regionálnych verzií

Referencie

Pozri aj 
 Slovenský rozhlas

Externé odkazy 
 Pokrytie signálom

Zdroj 
 Oficiálna webstránka Rádia Regina Bratislava
 Oficiálna webstránka Rádia Regina Banská Bystrica
 Oficiálna webstránka Rádia Regina Košice

Slovenský rozhlas
Regionálne slovenské rozhlasové stanice
Vzniklo v 1993